รัฐบาลไทย-ข่าวทำเนียบรัฐบาล-ผู้ว่าฯ ขอนแก่น เผย ฝ่ายปกครองอำเภอเมืองขอนแก่น ขับเคลื่อนนโยบายจัดระเบียบสังคมและปราบปรามผู้มีอิทธิพลอย่างต่อเนื่อง ลุยกวาดล้างจับกุมร้านจำหน่ายบุหรี่ไฟฟ้าใจกลางเมืองขอนแก่น
วันพุธที่ 13 ธันวาคม 2566
13/12/2566
ผู้ว่าฯ ขอนแก่น เผย ฝ่ายปกครองอําเภอเมืองขอนแก่น ขับเคลื่อนนโยบายจัดระเบียบสังคมและปราบปรามผู้มีอิทธิพลอย่างต่อเนื่อง ลุยกวาดล้างจับกุมร้านจําหน่ายบุหรี่ไฟฟ้าใจกลางเมืองขอนแก่น
ผู้ว่าฯ ขอนแก่น เผย ฝ่ายปกครองอําเภอเมืองขอนแก่น ขับเคลื่อนนโยบายจัดระเบียบสังคมและปราบปรามผู้มีอิทธิพลอย่างต่อเนื่อง ลุยกวาดล้างจับกุมร้านจําหน่ายบุหรี่ไฟฟ้าใจกลางเมืองขอนแก่น พร้อมกําชับดําเนินการตามกฎหมายอย่างเคร่งครัด
เมื่อวันที่ 12 ธ.ค. 66 นายไกรสร กองฉลาด ผู้ว่าราชการจังหวัดขอนแก่น เปิดเผยว่า ฝ่ายปกครองอําเภอเมืองขอนแก่น นําโดย นายประจวบ รักแพทย์ นายอําเภอเมืองขอนแก่น ได้นํากําลังชุดปฏิบัติการพิเศษฝ่ายปกครองลงพื้นที่จับกุมร้านค้าลักลอบจําหน่ายบุหรี่ไฟฟ้า อุปกรณ์ และน้ํายาบุหรี่ไฟฟ้า ในพื้นที่อําเภอเมืองขอนแก่น พร้อมจับกุมผู้ต้องหา และของกลางได้จํานวนมาก
นายไกรสร กองฉลาด ผู้ว่าราชการจังหวัดขอนแก่น กล่าวว่า สืบเนื่องจากที่ทําการปกครองอําเภอเมืองขอนแก่นได้รับข้อร้องเรียนจากพี่น้องประชาชนในพื้นที่อําเภอเมืองขอนแก่นว่า มีร้านลักลอบจําหน่ายบุหรี่ไฟฟ้าแบบเปิดเผยอย่างไม่เกรงกลัวกฎหมาย อีกทั้งยังมีเด็กและเยาวชน นักเรียน นักศึกษา เข้าไปซื้อบุหรี่ไฟฟ้า อุปกรณ์ และน้ํายาบุหรี่ไฟฟ้า เป็นจํานวนมาก ตนจึงได้มอบหมายให้ นายประจวบ รักแพทย์ นายอําเภอเมืองขอนแก่น นํากําลังชุดปฏิบัติการพิเศษฝ่ายปกครองออกลงพื้นที่ทําการตรวจค้น โดยได้ดําเนินการตรวจค้นร้าน Gemini ซึ่งมีนายนครินทร์ (สงวนนามสกุล) อายุ 22 ปี ที่อยู่ หมู่ที่ 14 ต.ในเมือง อ.เมืองขอนแก่น จ.ขอนแก่น ให้การรับเป็นผู้จัดการและผู้ครอบครองร้านดังกล่าว พร้อมของกลางบุหรี่ไฟฟ้า และอุปกรณ์ที่เกี่ยวข้อง จํานวนมากถึง 2,292 ชิ้น จึงดําเนินการแจ้งข้อกล่าวหาเพื่อดําเนินคดีตามกฎหมายต่อไป
“การจําหน่ายบุหรี่ไฟฟ้าเป็นการละเมิดกฎหมาย อันเป็นความผิดตามมาตรา 242 ตามมาตรา 246 วรรคแรก แห่งพระราชบัญญัติศุลกากร พ.ศ. 2560 ซ่อนเร้น ช่วยจําหน่าย ช่วยพาเอาไปเสีย ซื้อ รับจํานํา หรือรับไว้โดยประการใด ซึ่งของอันตนพึงรู้ว่าเป็นของ และขายสินค้าบารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า และเป็นการฝ่าฝืนคําสั่งคณะกรรมการคุ้มครองผู้บริโภค ที่ 9/2558 เรื่อง ห้ามขายหรือห้ามให้บริการสินค้า บารากู่ บารากู่ไฟฟ้าหรือบุหรี่ไฟฟ้า หรือตัวยาบารากู่ น้ํายาสําหรับเติมบารากู่ไฟฟ้าหรือบุหรี่ไฟฟ้า ซึ่งมีความผิดตามมาตรา 56 ตาม พ.ร.บ.คุ้มครองผู้บริโภค (ฉบับที่ 4) พ.ศ. 2562 มีโทษจําคุกไม่เกิน 3 ปี หรือปรับไม่เกิน 600,000 บาท หรือทั้งจําทั้งปรับ” นายไกรสรฯ กล่าวเพิ่มเติม
นายไกรสร กองฉลาด ผู้ว่าราชการจังหวัดขอนแก่น กล่าวในช่วงท้ายว่า การปฏิบัติการดังกล่าวนับเป็นการยกระดับการจัดระเบียบสังคมและปราบปรามผู้มีอิทธิพลของจังหวัดขอนแก่น ตามนโยบายจัดระเบียบสังคมและปราบปรามผู้มีอิทธิพลของนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย และนายสุทธิพงษ์ จุลเจริญ ปลัดกระทรวงมหาดไทย ที่ได้เน้นย้ําให้ทุกจังหวัดทั่วประเทศ มุ่งมั่นในการกวาดล้างสิ่งผิดกฎหมายที่ก่อให้เกิดความไม่สงบในบ้านเมืองตามพันธกิจของกระทรวงมหาดไทยในการ “บําบัดทุกข์ บํารุงสุข” ให้กับพี่น้องประชาชน จึงขอประชาสัมพันธ์ไปยังพี่น้องประชาชนและทุกคนในสังคมไทย หากพบเห็นเบาะแสการกระทําผิด เช่น ลักลอบจําหน่ายสินค้าผิดกฎหมาย หรือการกระทําความผิดทุกรูปแบบ สามารถแจ้งข้อมูล และร้องเรียนร้องทุกข์ได้ที่ศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง